b'\n_START_ARTICLE_\nKlara (kaupunginosa)\n_START_PARAGRAPH_\nKlara (ruots. Klarakvarteren tai Klara) on vanhentunut nimitys Tukholman keskustassa sijaitsevalle alueelle, joka k\xc3\xa4sitt\xc3\xa4\xc3\xa4 suunnilleen Norrmalmin kaupunginosan etel\xc3\xa4isen osan. Klara tarkoittaa yleens\xc3\xa4 Vasagatanin, Klarabergsgatanin, Drottninggatanin ja Fredgatanin rajaamaa aluetta. Kirkon hallinnollinen alue Klaran seurakunta (lakkautettu 1988) muodosti hieman laajemman alueen._NEWLINE_Aiemmin Klara tunnettiin monien taiteilijoiden asuinalueena. 1960-luvulle saakka suurin osa tukholmalaisten lehtien p\xc3\xa4\xc3\xa4konttoreista sijaitsi alueella. Yhten\xc3\xa4 syyn\xc3\xa4 t\xc3\xa4h\xc3\xa4n oli sijainti rautatieaseman l\xc3\xa4hell\xc3\xa4. Suurin osa Klaran vanhoista taloista purettiin 1950-, 1960- ja 1970-luvuilla osana Norrmalmin uudelleenj\xc3\xa4rjestely\xc3\xa4 ja korvattiin moderneilla rakennuksilla. Alueen kaupunkikuva ja asukkaat muuttuivat hyvin erilaisiksi.'